સુપ્રીમ કોર્ટે સુનાવણી ત્રણ મહિના સુધી ટાળી દીધા બાદ બે વાતો મુખ્ય રીતે ઉભરીને સામે આવી છે. પહેલી મોદી સરકાર વટહુકમ લાવીને રામ મંદિર નિર્માણનો રસ્તો સાફ કરે અને બીજી બિલ લાવીને કાયદો બનાવવામાં આવે. હવે સૌથી પહેલા જાણીએ કે વટહુક આખરે છે શું. સરકારને અમુક વિશેષ પરિસ્થિતિઓમાં કાયદો બનાવવા માટે જે સીમિત શક્તિઓ આપવામાં આવી છે તેમાંથી એક છે - વટહુકમ. બંધારણ મુજબ રાષ્ટ્રપતિને અનુચ્છેદ - 123 હેઠળ વટહુકમ લાવવાનો અધિકાર મળેલ છે. રાષ્ટ્રપતિ પ્રધાનમંત્રીના નેતૃત્વવાળા મંત્રીમંડળની સલાહ પર વટહુકમ લાવે છે. રાષ્ટ્રપતિ તરફથી જારી કરાયેલ વટહુકમને 6 સપ્તાહની અંદર સંસદના બંને ગૃહમાં પાસ કરાવવો જરૂરી હોય છે. આમ ન થવા પર વટહુકમ પ્રભાવહીન થઈ જાય છે. એનો અર્થ એ કે મોદી સરકાર રામ મંદિર નિર્માણ માટે જો વટહુકમ લઈ પણ આવે તો બે મુખ્ય પડકાર સામે આવશે. પહેલો - આને સુપ્રીમ કોર્ટમાં પડકારવામાં આવી શકે છે. બીજો - 6 સપ્તાહની અંદર લોકસભા અને રાજ્યસભામાં તેને પાસ કરાવવાનો રહેશે. એવામાં વટહુકમથી રામ મંદિરની રાહ ઘણી આકરી દેખાઈ રહી છે. હા, એટલુ જરૂર છે કે વટહુકમ લાવીને ભાજપને ચૂંટણી ફાયદો જરૂર મળી શકે છે.